Read in English . Il-Ministru Byron Camilleri għandu l-poter li ma jippubblikax l-ismijiet tal-persuni li jingħataw iċ-ċittadinanza Maltija. Dan skont avviż legali maħruġ fil-ġimgħat li għaddew. Il-Partit Nazzjonalista qal li permezz ta' dan, il-Gvern irid iżid is-segretezza fil-bejgħ taċ-ċittadinanza. L-avviż legali jgħid li kull sena, il-Ministru għandu jippubblika fil-Gazzetta tal-Gvern l-ismijiet tal-persuni li fis-sena ta' qabel ikunu ngħataw iċ-ċittadinanza Maltija permezz tar-reġistrazzjoni jew b'mod naturali, inklużi dawk li jieħdu ċ-ċittadinanza b'servizzi eċċezzjonali skont ir-regolamenti. Madankollu, għal raġunijiet ta' sigurtà, il-Ministru jista' jagħżel li ma jippubblikax l-ismijiet ta' dawn il-persuni. Għalissa, l-ismijiet ta' dawk li jingħataw ċittadinanza se jiġu ppubblikati flimkien ma' dawk li jiksbu ċ-ċittadinanza biż-żwieġ jew b'modi naturali. Meta Muscat ħabbar il-bidliet f'Novembru Filmat: "M'aħniex lesti nċedu d-dritt li noffru ċ-ċittadinanza" – Muscat F'Settembru, il-programm kontroversjali ta' Ċittadinanza b'Investiment (IIP) twaqqaf sabiex joħodlu postu programm li jirrikjedi li l-applikanti jkunu ilhom joqogħdu Malta għal tal-inqas sena qabel ma jitħallew japplikaw għaċ-ċittadinanza. Il-Gvern kien qal li l-programm se jitwaqqaf, kemm jekk tintlaħaq il-kwota ta' 1,800 applikazzjoni, u anke jekk le. B'dan l-avviż legali l-Ministru qed jikser l-Att taċ-Ċittadinanza – L-Oppożizzjoni Fi stqarrija ffirmata minn Karol Aquilina bħala l-Kelliem tal-Oppożizzjoni għall-Governanza Tajba, l-Oppożizzjoni fakkret li fix-xhur li għaddew ġew irrappurtati u kkonfermati każijiet ta' persuni li xtraw iċ-ċittadinanza Maltija u li llum huma akkużati jew saħansitra misjuba ħatja ta' reati serji fosthom ta' ħasil ta' flus, frodi, kuntrabandu, dħul minn korruzzjoni u evażjoni ta' taxxa. Għall-Oppożizzjoni dan mhux aċċettabbli. L-istqarrija tgħid li l-Att dwar iċ-Ċittadinanza permezz tal-artikolu 24 jobbliga lill-Ministru jippubblika l-ismijiet u mhux li jaħbihom. Ġie spjegat minn Aquilina li, "L-Att dwar iċ-Ċittadinanza ma jagħtix id-dritt lill-Ministru li jagħmel regolamenti sabiex ma jiġux ippubblikati l-ismijiet ta' persuni li hu jidhirlu li m'għandhomx ikunu pubbliċi. Għalhekk ir-regolamenti li għamel il-Ministru jiksru dak li jipprovdi l-Att dwar iċ-Ċittadinanza." L-Oppożizzjoni, għalhekk, tesiġi li l-Ministru Byron Camilleri u s-Segretarju Parlamentari Alex Muscat josservaw u jimxu b'mod rigoruż ma' dak li jipprovdi l-Att dwar iċ-Ċittadinanza u jippubblikaw l-ismijiet tal-persuni kollha li jkunu għamlu applikazzjoni biex isiru ċittadini Maltin jew li jkunu ġew irrifjutati ċ-ċittadinanza Maltija. Ir-regoli l-ġodda Jidħlu fis-seħħ regolamenti ġodda ta' residenza li jwasslu għal ċittadinanza Bl-iskema l-ġdida, applikanti li jinvestu tal-anqas €600,000 se jkollhom joqogħdu f'Malta għal tliet snin qabel ma jitħallew japplikaw għaċ-ċittadinanza Maltija. Jistgħu jħaffu l-proċess jekk iżidu l-investiment għal €750,000, u b'hekk inaqqsu l-istennija tagħhom għal sena biss. L-applikanti jridu jixtru propjetà li tiswa tal-anqas €700,000, b'valur id-doppju ta' dak meħtieġ mill-IIP. Apparti hekk, trid issir donazzjoni ta' €10,000 lill-karità. Il-Gvern se japprova massimu ta' 400 applikant kull sena, u l-iskema se jkollha kwota ta' massimu ta' 1,500 applikazzjoni. F'Ottubru ta' din is-sena tħabbar li l-Unjoni Ewropea se tibda proċeduri kontra Malta fuq l-iskema kontroversjali tal-bejgħ tal-passaporti, għaliex skema bħal din titqies li ddgħajjef iċ-ċittadinanza tal-UE. X'qalet il-Kummissjoni Ewropea? Il-bejgħ tal-passaporti "idgħajjef iċ-ċittadinanza tal-UE" – KE Download document here .td_uid_3_5fec84a3e8680_rand.td-a-rec-img{text-align:left}.td_uid_3_5fec84a3e8680_rand.td-a-rec-img img{margin:0 auto 0 0}